cyanic-selkie/wikianc huggingface dataset:
Πέντα της Μερκίας
Συγκρούσεις στην Ανατολική Αγγλία
Στην διάρκεια της βασιλείας του ο Πέντα πολέμησε με τους ανατολικούς Άγγλους και τους νίκησε δολοφονώντας τον βασιλιά Έκγκρικ της Ανατολικής Αγγλίας και τον πρώην βασιλιά Σίγκεμπερτ της Ανατολικής Αγγλίας ο οποίος είχε αποσυρθεί σε μοναστήρι αλλά επανήλθε στην μάχη για να εμψυχώσει τους στρατιώτες. Ο χρόνος που έγινε η μάχη είναι αβέβαιος, το πιθανότερο είναι να έγινε γύρω στο 635 αλλά σε καμιά περίπτωση πριν το 640 - 641. Με δεδομένο ότι η μάχη αυτή έγινε πριν την μάχη του Μάζερφιλντ (641) είναι προφανές ότι κίνητρο ήταν οι μεγάλες φιλοδοξίες εκείνη την εποχή του Πέντα να κυβερνήσει ολόκληρη την νότια Αγγλία, σε αυτό του είχε σταθεί εμπόδιο η κυριαρχία των Νορθουμβρίων.
Η Βρετανική Ιστορία και τα Χρονικά του Καμπραί αναφέρουν ότι ο αδελφός του Πέντα Εόβα της Μερκίας ήταν βασιλιάς την εποχή της μάχης του Μάζερφιλντ, το αίνιγμα σχετικά με την σχέση των δυο αδελφών πριν την μάχη είναι θέμα συζήτησης. Ο Εόβα πιθανότατα είχε γίνει αντιβασιλιάς του Πέντα εκείνη την εποχή και τα δυο αδέλφια κυβέρνησαν μαζί στα τέλη της δεκαετίας του 630 και στις αρχές της δεκαετίας του 640, οι κοινές συμβασιλείες ανάμεσα σε αδέλφια ήταν συνηθισμένες στα Άγγλο-Σαξονικά βασίλεια. Τα δυο αδέλφια πιθανότατα μοίρασαν την κυβέρνηση του βασιλείου, ο Πέντα ανέλαβε το νότιο τμήμα και ο Εόβα αντίστοιχα το βόρειο. Η ανάληψη του νότιου τμήματος από τον Πέντα εξηγεί και το μεγάλο ενδιαφέρον που είχε για την κατάληψη του Ουαλικού βασιλείου του Γούστερ που βρισκόταν στα νότια της Μερκίας. Ο γιος του Πέντα επιπλέον μετά τον θάνατο του πατέρα του ανέλαβε την βασιλεία μονάχα στο νότιο τμήμα της Μερκίας αφού το βόρειο βρισκόταν υπό τον έλεγχο των Νορθουμβρίων. Ο Μπρούκς τονίζει ότι ο Πέντα έχασε μεγάλο μέρος της δύναμης του μετά την μάχη του Χίβενφιλντ και ο Εόβα ανέλαβε την βασιλεία στην Μερκία μετά την μάχη ως υποτελής του Όσβαλντ. Ο Μπρούκς με βάση τις ιστορίες του Βέδα ισχυρίζεται ότι η ισχύς του Πέντα είχε πολλές διακυμάνσεις τα 22 χρόνια που ήταν βασιλιάς, είναι προφανές ότι δεν ήταν κυρίαρχος στην Αγγλία την περίοδο που μεσολάβησε ανάμεσα στην μάχη του Χάτφιλντ και στην μάχη του Μάζερφιλντ.
Η μάχη του Μάζερφιλντ
Στις 5 Αυγούστου 642 ο Πέντα νίκησε τους Νορθουμβρίους στην μάχη του Μάζερφιλντ κοντά στην γη των Ουαλών και ο Όσβαλντ σκοτώθηκε. Τα Ουαλικά ποιήματα τα οποία έχουν διασωθεί τονίζουν ότι ο Πέντα πολέμησε σε συμμαχία με το Ουαλικό βασίλειο του Πόουις τονίζοντας την μεγάλη ετοιμότητα που είχε ο Πέντα πριν από την μάχη. Άν η θέση στην οποία αναφέρεται ότι έγινε η μάχη δηλαδή το Όσβεστρι είναι ορθή τότε είναι βέβαιο ότι ο Όσβαλντ ανέλαβε την επίθεση εναντίον του Πέντα επειδή είχε αναστατωθεί από την συμμαχία ανάμεσα στον Πέντα και τους Πόουις. Σύμφωνα με τον συγγραφέα του 12ου αιώνα Ρέτζιναλντ του Ντούρχαμ στο έργο του "η ζωή του Αγίου Όσβαλντ" ο Πέντα δραπέτευσε στην Ουαλλία πριν την μάχη με αποτέλεσμα ο Όσβαλντ να αισθάνεται ασφαλής και να αποδιοργανωθεί, αυτή η εξήγηση φαίνεται ήταν προσωπική και δεν υποστηρίχτηκε από άλλες πηγές.
Σύμφωνα με τον Βέδα το σώμα του Όσβαλντ διαμελίστηκε, το σώμα, τα χέρια, τα πόδια και το κεφάλι τοποθετήθηκαν σε πασσάλους σύμφωνα με τα ειδωλολατρικά έθιμα στα οποία πίστευε ο Πέντα. Ο Όσβαλντ ύστερα από την οδυνηρή αυτή κατάληξη ανακηρύχτηκε Άγιος και μάρτυρας από την χριστιανική εκκλησία συμβολίζοντας τον αγώνα του χριστιανισμού εναντίον των ειδωλολατρών. Ο Εόβα σκοτώθηκε επίσης στην μάχη του Μάζερφιλντ μαζί με τον Όσβαλντ αλλά η θέση που έπεσε δεν είναι γνωστή, το πιθανότερα είναι ότι πολέμησε στο πλευρό του Όσβαλντ εναντίον του αδελφού του. Ο Εόβα ήταν κυρίαρχος στην Μερκία εκείνη την περίοδο αλλά στην συνέχεια ακολούθησε μια δεκαετής παντοδύναμη επικράτηση του Πέντα.[18] Είναι βέβαιο ότι ο Πέντα ήταν κυρίαρχος από τότε όχι μόνο στους Νορθουμβρίους αλλά και στους αντιπάλους του στην Μερκία. Η "Βρετανική Ιστορία" σχετικά με την μάχη αναφέρει ότι ο Πέντα ήταν ο πρώτος ο οποίος απελευθέρωσε την Μερκία από τους Νορθουμβρίους. Το γεγονός αυτό εκδηλώνει τις σχέσεις οι οποίες υπήρχαν ανάμεσα στους Μερκιανούς και τους Νορθουμβρίους πριν την εποχή του Πέντα με μια μορφή "Ουμβρικής Ομοσπονδίας" την οποία έσπασε ο ίδιος ο Πέντα. Από την άλλη θεωρείται ότι ήταν η πρώτη φορά που τα δυο έθνη χωρίστηκαν, ο Κερλ της Μερκίας πάντρεψε την κόρη του με τον Έντουιν την εποχή που ο Έντουιν ήταν εξόριστος και εχθρός με τον βασιλιά των Νορθούμβριων Έθελφριθ. Ο Κερλ πιθανότατα δεν είχε δηλώσει ακόμα την υποταγή του στον Έθελφριθ φαίνεται ότι το έκανε μετά την εποχή του γάμου.
Κυρίαρχος στην νότια Αγγλία
Η μάχη του Μάζερφιλντ επέτρεψε στον Πέντα να παραμείνει "χωρίς καμιά αμφιβολία ως ο ισχυρότερος ηγέτης που είχε περάσει από την Μερκία τόσο που έγινε κυβερνήτης σε ολόκληρη την Μίνλαντς" λόγω του θριάμβου του απέναντι στον ισχυρότατο Όσβαλντ. Η Νορθούμβρια εξασθένησε σε μεγάλο βαθμό μετά την μάχη, το βασίλειο χωρίστηκε ανάμεσα στην Ντέιρα στο νότιο τμήμα και την Βερνικία στο βόρειο, η Ντέιρα εξέλεξε νέο βασιλιά τον Οσουίμ ενώ στην Βερνικία νέος βασιλιάς εξελέγη ο αδελφός του Όσβαλντ Οσουί της Νορθουμβρίας με την Μερκία να ασκεί την εξουσία στα υπόλοιπα βασίλεια. Ο Στέντον αναφέρει ότι ο Πέντα έγινε "ο ισχυρότερος βασιλιάς στην Αγγλία" και "δεν υπάρχει καμιά αμφιβολία ότι ήταν ο κυρίαρχος απέναντι σε όλους τους άλλους βασιλείς με την κορυφαία φήμη". Η ήττα του Μάζερφιλντ εξασθένησε σημαντικά την επίδραση των Νορθουμβρίων στους δυτικούς Σάξονες και ο νέος βασιλιάς τους Κενβάλ του Ουέσσεξ ο οποίος τότε ήταν ακόμα παγανιστής παντρεύτηκε την αδελφή του Πέντα, ο Κίρμπι το αναφέρει ως "Μερκιανή τροχιά". Ο Κενβάλ ωστόσο όταν χώρισε την αδελφή του Πέντα εξορίστηκε στην Ανατολική Αγγλία (645) στην οποία παρέμεινε τρία χρόνια μέχρι να ανακτήσει την δύναμη του. Είναι άγνωστο ποιος κυβέρνησε τους δυτικούς Σάξονες μετά την εξορία του Κενβάλ το βέβαιο είναι ότι ο οποιοσδήποτε βασιλιάς ήταν υποτελής του Πέντα, ο Κενβάλ δεν μπόρεσε να επιστρέψει στο βασίλειο του πριν τον θάνατο του Πέντα. Ο βασιλιάς των Ανατολικών Άγγλων Άννα ο οποίος είχε προστατέψει τον εξόριστο Κενβάλ δολοφονήθηκε από τον Πέντα (654). Τον διαδέχθηκε ο αδελφός του Έθελχιρ ο οποίος συμμετείχε στην επίθεση του Πέντα στην Βερνικία (655). Οι πόλεμοι του Πέντα απέναντι στους Ανατολικούς Άγγλους βρίσκονταν μέσα στο πλαίσιο των γενικότερων συγκρούσεων στην ευρύτερη Ανατολική Αγγλία. Ο στόχος του Πέντα ήταν να εδραιώσει την κυριαρχία του σε ολόκληρη την Μίντλαντς στην οποία είχε εγκαταστήσει κυβερνήτη τον γιο του Πεάντα της Μερκίας.
Νέες εντάσεις με την Νορθουμβρία
Παρά τις πολεμικές σχέσεις που υπήρχαν μεταξύ τους βελτιώθηκαν σημαντικά όταν η κόρη του Πέντα Κίνεμπουρ παντρεύτηκε τον γιο του Οσουί Άλφριθ και ο γιος του Πέντα Πεάντα παντρεύτηκε την κόρη του Οσουί Άλφλιντ. Ο Βέδας χρονολογεί το γεγονός το 653, την ίδια χρονιά ο γιος του Πέντα Πεάντα βαπτίστηκε χριστιανός, ο ίδιος ο Πέντα παρέμεινε παγανιστής αλλά ανέχτηκε τον χριστιανισμό στο βασίλειο του. Ο Πέντα όχι μόνο δεν εκδίωξε τους χριστιανούς στο βασίλειο του αντίθετα κατηγόρησε σκληρά όσους χριστιανούς δεν αγωνίστηκαν για την πίστη τους αναφέροντας δυο χρόνια πριν τον θάνατο του "είναι περιφρονητικό και άθλιο να μην υπακούσουν στον θεό στον οποίο πιστεύουν". Η βάπτιση του Πεάντα και η εισαγωγή χριστιανών ιερέων στην Μίντλαντς αποδεικνύει την ανοχή που έδειξε ο Πέντα απέναντι στην θρησκεία. Από την άλλη πλευρά το πιθανότερο είναι η βάπτιση του Πεάντα και η ανοχή στον χριστιανισμό έγινε για πολιτικούς λόγους προκειμένου ο Πέντα να αποκτήσει την συμμαχία του Έντουι και να αυξήσει την επίδραση του στην Νορθουμβρία. Η Μίντλαντς άρχισε να αποκτά μια ενιαία πολιτική ενότητα την εποχή της βασιλείας του Πέντα, πριν από αυτόν αποτελείτο από διάσπαρτα κρατίδια χωρίς να έχουν σχέση μεταξύ τους. Τα όρια αντιστοιχούν στο Σροπσάιρ και στο Χερεφορντσάιρ στα δυτικά σύνορα κοντά στην Ουαλία τα οποία ήταν υπό τον έλεγχο της Μερκίας εκείνη την εποχή. Ένας βασιλιάς με το όνομα Μερεβάλ βασίλευσε στους Μανγκοσάτες, αργότερα θεωρήθηκε γιος του Πέντα άλλοι συγγραφείς όπως ο Στέντον αναφέρουν απλά ότι ήταν εκπρόσωπος και υποτελής του βασιλιά της Μερκίας στην χώρα.
Το 655 ο Πέντα επιτέθηκε στην Βερνικία επικεφαλής ενός μεγάλου στρατού με 30 βασιλικούς ευγενείς και υποτελείς του βασιλείς με την υποστήριξη του Έθελβαλντ βασιλιά της Ντέιρα και του διαδόχου του Οσουί. Ο Βέδας αναφέρει ότι ο Έθελβαλντ ήταν οδηγός του Πέντα κατά την διάρκεια της επιδρομής του. Η αιτία του αιφνίδιου πολέμου είναι άγνωστη, ο Βέδας στο έργο του "Εκκλησιαστική ιστορία" αναφέρει ως αιτία του πολέμου τον Έθελχιρ της Ανατολικής Αγγλίας από την άλλη πλήθος από έγγραφα της εποχής αναφέρουν ως αιτία του πολέμου τον Πέντα. Σύμφωνα με τον Βέδα η σημαντική ενίσχυση του χριστιανισμού στην Μερκία ενόχλησε τον Πέντα και το είδε σαν απειλή για την εξουσία του με αποτέλεσμα να αποφασίσει να πραγματοποιήσει την επίθεση. Από την άλλη πλευρά ήθελε να εμποδίσει τον Οσουί να ξαναενώσει την Νορθούμβρια επειδή φοβόταν ότι αν συμβεί αυτό η χώρα θα φτάσει σε μεγάλη ισχύ ξανά όπως την εποχή του Έντουιν και του Όσβαλντ. Οι λόγοι της σύγκρουσης ήταν περισσότερο πολιτικοί ανάμεσα στην Βερνικία και την Ντέιρα, ο Έθελβαλντ της Ντέιρα ήταν γιος του Όσβαλντ ο οποίος δεν ήθελε με κανέναν τρόπο την συμμαχία με τους δολοφόνους του πατέρα του και προσπαθούσε με κάθε μέσο να αποκτήσει το βασίλειο της Βερνικίας.
Συντριβή στην μάχη του Βινβάεντ και θάνατος
thumb|right|250px|Η τοποθεσία Κόκ Μπεκ όπου έπεσε ο Πέντα Η "Βρετανική Ιστορία" αναφέρει ότι ο Πέντα πολιόρκησε τον Οσουί στα βόρεια του βασιλείου του σε μια περιοχή που ταυτίζεται με το σημερινό Στέρλινγκ. Ο Οσουί προσπάθησε να αγοράσει την ειρήνη, του πρότεινε να του δώσει έναν μεγάλο θησαυρό τον οποίο θα μπορούσε να διανείμει σε όλους τους συμμάχους του. Ο Βέδας αναφέρει ότι ο Πέντα αρνήθηκε τον θησαυρό του Οσουί ο οποίος ήθελε να εξαφανίσει το κράτος του "από πάνω μέχρι κάτω", ο γιος του Οσουί Έκγκφριθ ήταν όμηρος της βασίλισσας της Μερκίας Κίνγουιζ τον οποίο παρέδωσε ο πατέρας του για να εξαγοράσει την ειρήνη. Ο στρατός του Πέντα μετακινήθηκε νότια όπου στον ποταμό Βινβάεντ στην περιοχή που βρίσκεται σήμερα η Ληντς δόθηκε στις 15 Νοεμβρίου η μεγάλη μάχη. Ο ποταμός Βινβάεντ δεν έχει εξακριβωθεί η θέση του, πιθανότατα ήταν παραπόταμος του Χάμπερ, ήταν ο ποταμός Κόκ Μπεκ του αρχαίου βασιλείου του Ελμέτ, η σημαντική θέση του ποταμού έπαιξε σημαντικό ρόλο στην μάχη του Τοόυτον (1461). Ο Οσουί επιτέθηκε στο σημείο αυτό στον στρατό του Πέντα επειδή σύμφωνα με τον Βέδα είχε σημαντικό εδαφικό πλεονέκτημα αν και ήταν πολύ μικρότερος ο στρατός του αριθμητικά με αποτέλεσμα την νίκη του. Οι δυνάμεις της Μερκίας εξασθένησαν σημαντικά στην συνέχεια, σύμφωνα με την "Βρεττανική Ιστορία" οι περισσότεροι σύμμαχοι του όπως ο βασιλιάς της Γκουινέντ δραπέτευσαν από τον στρατό του, ο Έθελβαλντ της Ντέιρα δραπέτευσε σε θέση "περισσότερο ασφαλή". Σύμφωνα με τον Κίρμπι οι περισσότεροι από τους συμμάχους του δυσαρεστημένοι έντονα από την απόφαση αυτή του Πέντα να επιτεθεί αποσύρθηκαν ή αρνήθηκαν να πολεμήσουν. Οι ισχυρές βροχές που ξέσπασαν στην συνέχεια επιδείνωσαν έντονα την κατάσταση στον στρατό της Μερκίας, ο Πέντα σκοτώθηκε στην μάχη, οι 30 στρατιωτικοί διοικητές του προσπάθησαν να δραπετεύσουν αλλά σχεδόν όλοι σκοτώθηκαν ή πνίγηκαν. Το κεφάλι του νεκρού Πέντα κόπηκε συμβολικά σαν δείγμα εκδίκησης για τον διαμελισμό που είχε κάνει ο ίδιος στο σώμα του νεκρού Αγίου Όσβαλντ. Ο συγγραφέας του 12ου αιώνα Ερρίκος του Χιούντινγκτον αναφέρει ότι ο Πέντα υπέστη την ίδια τιμωρία με αυτή που είχε επιβάλει ο ίδιος παλιότερα στους αντιπάλους του. Μετά την συντριβή του Βινβάεντ ο Όσουι απέκτησε την κυριαρχία στην Μερκία αλλά επέτρεψε στον γιο του Πέντα Πεάντα να κυβερνήσει στο νότιο τμήμα της, οι δυο από τους γιους του Πέντα Γούλφχερ και Έθελρεντ κυβέρνησαν αργότερα στην Μερκία μετά την ανατροπή των Νορθούμβριων στα τέλη της δεκαετίας του 650. Η περίοδος της βασιλείας των απογόνων του Πέντα τελείωσε με τον θάνατο του εγγονού του Κέολρεντ (716) στην συνέχεια το υπόλοιπο του 8ου αιώνα η βασιλεία πέρασε στους απογόνους του Εόβα.
Αναφορές
Η βασιλεία του Πέντα ήταν σημαντική αφού είχε σαν αποτέλεσμα την ανάδειξη της Μερκίας από την αφάνεια την εποχή των προκατόχων του σε ηγεμονική δύναμη στους γειτονικούς λαούς. Για πρώτη φορά στην βασιλεία του παρουσιάζεται ένα ιστορικό περίγραμμα σχετικά με το βασίλειο της Μερκίας, τον λαό και την ιστορία της, θεωρείται ότι η βασιλεία του "ήταν η πιο κρίσιμη για την εδραίωση και την επέκταση της Μερκίας". Η εχθρότητα του Βέδα είχε ως αποτέλεσμα να αποκρύψει την μεγάλη σημασία που είχε η βασιλεία του Πέντα για ολόκληρη την Αγγλική ιστορία, θεωρείται ο κορυφαίος μονάρχης του 7ου αιώνα. Η ηγεμονία του Πέντα περιείχε πολλούς άλλους μικρότερους υποβασιλείς με τους οποίους είχε σχέση υποτέλειας με καταγωγή είτε Σαξονική είτε Βρετανική, στον θρησκευτικό τομέα υπήρχαν και χριστιανοί και παγανιστές. Οι σχέσεις του Πέντα με τους υποτελείς βασιλείς είχαν μοναδικό κριτήριο τα πολιτικά συμφέροντα ενώ πραγματοποίησε μαζί τους πολλούς συμμαχικούς γάμους με μέλη της αυλής του. Η αυλή του ήταν κοσμοπολίτικη, πολυεθνική και πολυθρησκευτική, ο ίδιος αν και παγανιστής έδειξε μεγάλη ανεκτικότητα στους χριστιανούς και σε όλες τις υπόλοιπες θρησκείες.
Ο Χίγκμαν έγραψε "το τέλος του σήμανε την πτώση του Αγγλικού παγανισμού σαν πολιτική ιδεολογία και σαν θρησκεία". Μετά τον θάνατο του Πέντα οι κάτοικοι της Μερκίας προσηλυτίστηκαν εξ'ολοκλήρου στον χριστιανισμό, οι τρεις γιοι του βασίλευσαν ως χριστιανοί ενώ οι κόρες του Κίνεμπιρθ και Κίνεσγουιθ έγιναν άγιες του χριστιανισμού και κράτησαν την παρθενιά τους μέσω των γάμων τους. Υπήρχε ένας ανήλικος εγγονός του Πέντα ο Ράμγουλντ ο οποίος έζησε τριήμερη χριστιανική ζωή με ένθερμο κήρυγμα. Οι πληροφορίες που μας παρέχονται σχετικά με τον Πέντα παρέχονται από τον Νορθούμβριο ιερέα Βέδα ο οποίος σαν χριστιανός έβλεπε με μεγάλη προκατάληψη τον παγανιστή Πέντα και τους πολέμους τους οποίους έκανε με τους χριστιανούς βασιλείς της Νορθούμβριας. Στην "Εκκλησιαστική ιστορία" του Βέδα ο Πέντα περιγράφεται ως ο "κακός του τρίτου βιβλίου". Οι χριστιανοί συγγραφείς έβλεπαν τον Πέντα αρνητικά υπό την σκοπιά μονάχα των θρησκευτικών του πολέμων, η "Βρετανική Ιστορία" συγκεκριμένα έγραψε ότι την εποχή της μεγάλης του νίκης στο Μάζερφιλντ ο Πέντα βρισκόταν σε "διαβολική υπηρεσία". Ο Στέντον με την σειρά του αναφέρει ότι αν δεν υπήρχε ο Πέντα θα είχε δημιουργηθεί ένα ισχυρό βασίλειο της Νορθουμβρίας με ηγεμονικό ρόλο στην Νότια Αγγλία, συγκεκριμένα γράφει :
"Ήταν ένας ισχυρός πολεμιστής βασιλιάς ο πιο τιμημένος από τα Γερμανικά Σάγκας, οι λόρδοι, πολλοί πρίγκιπες και μια τεράστια συνοδεία βρίσκονταν στην υπηρεσία του χάρη στις επιτυχίες και την γενναιοδωρία του. Πολλές ιστορίες έχουν ειπωθεί για τις σχέσεις του με τους άλλους βασιλιάδες αλλά καμία δεν έχει διασωθεί επειδή όλες οι πληροφορίες που γνωρίζουμε για αυτόν μας παρέχονται από τους εχθρούς του."
Οικογένεια
Με την σύζυγο του Κίνεγουαιζ απέκτησε :
Πηγές
Κατηγορία:Βασιλείς της Μερκίας Κατηγορία:Οίκος του Ικέλ
Σημαία ευκαιρίας
Ως Σημαία ευκαιρίας ή σημαία ευκολίας (flag of convenience), σύμφωνα με τον ορισμό που έδωσε ο ΟΟΣΑ το 1959: "χαρακτηρίζονται οι σημαίες κάποιων Χωρών όπως, κατά πρώτα, της Λιβερίας, του Παναμά, της Ονδούρας και της Κόστα Ρίκας των οποίων οι νόμοι επιτρέπουν και επί της ουσίας διευκολύνουν τα νηολογημένα υπό την σημαία τους πλοία ξένης πλοιοκτησίας, αντίθετα απ΄ ότι ισχύουν στις ναυτιλιακές και άλλες Χώρες στις οποίες το δικαίωμα χρησιμοποίησης της σημαίας των παρέχεται με αυστηρούς περιορισμούς που συνεπάγουν βαριές υποχρεώσεις".
Με τις σημαίες ευκαιρίας, οι πλοιοκτήτες εξασφαλίζουν ακόμη και σήμερα: την πλέον ευμενέστατη φορολογική μεταχείρηση, ευκολότερη δανειοληψία με πλείστες επασφαλίσεις, λιγότερους κινδύνους από πολεμικές εμπλοκές ή διεθνείς υποχρεώσεις των Χωρών τους, απαλλαγή από κρατικές αναμίξεις στην εκμετάλλευση των πλοίων τους (τέτοιο δεν συνέβαινε στην Ελλάδα), ελαστικότητα στην έκδοση αποδεικτικών ναυτικής ικανότητας των ναυτικών (πτυχία, διπλώματα) κ.ά.
Μετά από τα παραπάνω, πολύ σύντομα από το 1974 η Λιβερία ήταν η πρώτη ναυτιλιακή Χώρα του κόσμου με 2.258 πλοία, ολικής χωρητικότητας 50.575.502 κ.ο.χ., ο δε Παναμάς 8η δύναμη με 1.498 πλοία, συνολικής χωρητικότητας 10.272.442 κ.ο.χ. (στοιχεία 1 Ιουνίου 1974).
Είναι γεγονός πάντως πως γενικά οι σημαίες ευκολίας δημιουργούν πολλά προβλήματα στις ναυτιλιακές χώρες τις οποίες και υποχρεώνουν να λαμβάνουν συνεχώς ευνοϊκότερα μέτρα προκειμένου συγκρατήσουν τα πλοία στις δικές τους σημαίες, στα νηολόγιά τους, κάνοντας έτσι δυσκολότερη την Ναυτιλιακή Πολιτική τους.
Και όμως η εξέλιξη αυτού του φαινομένου άνοιξε το δρόμο στη δημιουργία των οικονομικών παραδείσων δηλαδή στη δημιουργία των "Οφ-Σορ" εταιρειών.
Ελληνική ναυτιλία
Η μεγαλύτερη φυγή ελληνικών πλοίων σε σημαίες ευκαιρίας σημειώθηκε στη περίοδο 1973 - 1980 και ήταν εκείνη η περίοδος που εξανάγκασε τον Κ. Καραμανλή να πει στον Α.Παπανδρέου όταν ανέλαβε Πρωθυπουργός, την ιστορική φράση: "Πρόσεξε Ανδρέα την Ναυτιλία γιατί έχει προπέλες".
Πηγές
Κατηγορία:Ναυτιλιακή οικονομία Κατηγορία:Διεθνές εμπόριο Κατηγορία:Διεθνές Δίκαιο Θαλάσσης Κατηγορία:Επιχειρηματικοί όροι
Hard Candy
Το Hard Candy είναι το 11ο στούντιο άλμπουμ της Μαντόνα, το οποίο κυκλοφόρησε στις 19 Απριλίου 2008, από την Warner Bros. Records. Ήταν το τελευταίο στούντιο άλμπουμ της με την δισκογραφική εταιρεία, σηματοδοτώντας το τέλος μιας 25χρονης συνεργασίας. Ξεκίνησε να δουλεύει το άλμπουμ το 2007, και συνεργάστηκε με τον Justin Timberlake, Timbaland, Pharrell Williams και Nate "Danja" Hills. Το άλμπουμ έχει μια συνολική urban pop ατμόσφαιρα ενώ παραμένει ένα dance-pop cd στον πυρήνα του. Οι Pet Shop Boys κλήθηκαν επίσης να συνεργαστούν με την Μαντόνα, αλλά η δισκογραφική εταιρεία αργότερα απέσυρε την πρόσκλησή της.
Η Μαντόνα άρχισε να ενδιαφέρεται για συνεργασία με τον Timberlake αφού άκουσε το άλμπουμ του FutureSex / LoveSounds το 2006. Μαζί ανάπτυξαν μια σειρά από τραγούδια για το άλμπουμ, αλλά η βάση της ανάπτυξης τους ήταν τα demo του William. Η Μαντόνα είχε μια σειρά από τραγούδια που έγραψε για το άλμπουμ, τα οποία κατέπληξαν τον Timberlake. Είχαν εντατικές συζητήσεις μεταξύ τους πριν από την ηχογράφηση ενός τραγουδιού.
Τα singles που έβγαλε από το άλμπουμ ήταν τρία. Το πρώτο, 4 Minutes, ήταν μια παγκόσμια επιτυχία, πήγε νούμερο ένα σε 21 χώρες και έγινε το 37ο top-ten hit της Μαντόνα στο Billboard Hot 100. Τα άλλα δύο singles ήταν το Give It 2 Me και το Miles Away. Για την προώθηση του άλμπουμ της ξεκίνησε μια παγκόσμια περιοδεία κατά την περίοδο 2008 – 09, Sticky & Sweet Tour, η οποία έγινε η highest grossing περιοδεία όλων των εποχών από σόλο καλλιτέχνη.
Σχετικά με τον δίσκο
Τον Φεβρουάριο του 2007, ο Timbaland είπε ότι δουλεύει με τη Μαντόνα για το 11ο studio album της. Ήταν το τελευταίο στούντιο άλμπουμ της Μαντόνα με την Warner Bros. Records. Τον Αύγουστο του 2007, ο Timbaland μίλησε για το άλμπουμ στο MTV News. Μαζί με τον Justin Timberlake επιβεβαίωσε ότι εργάστηκε για το άλμπουμ με την Μαντόνα και είπε ότι έγραψε δέκα τραγούδια γι’ αυτήν.
Ηχογράφηση
thumb|left|Κατά την εκτέλεση του "Beat Goes On" στην Sticky & Sweet Tour|alt=A group of performers on stage. Central to them, a blond female rides on a white car. She is flanked by dancers in black bondage style costumes. Behind them a background full of lights, is displayed. Το άλμπουμ περιλαμβάνει εμφανίσεις φωνητικά από τους Justin Timberlake, Timbaland, Pharrell Williams και Kanye West. Την παραγωγή του άλμπουμ διαθέτουν η Μαντόνα, ο Timbaland, Timberlake, The Neptunes και Nate "Danja" Hills. Σε προηγούμενους δίσκους της η Μαντόνα είχε συνεργαστεί με σχετικά άγνωστους παραγωγούς όπως William Orbit, Mirwais Ahmadzaï και Stuart Price. Ωστόσο, για το Hard Candy η Μαντόνα αποφάσισε να συνεργαστεί με παραγωγούς και καλλιτέχνες οι οποίοι ήταν ήδη γνωστοί. Μιλώντας στο MTV, η Μαντόνα εξήγησε την απόφασή της να συνεργαστεί με γνωστούς παραγωγούς: «Επειδή είναι καλοί, μου αρέσουν οι “βλακείες” τους. [...]Θέλω να πω, δεν μου αρέσει να επαναλαμβάνομαι, και καθόμουν και σκεφτόμουν τι μουσική μου αρέσει τώρα; Και ήταν πράγματι το FutureSex / LoveSounds του Timberlake.». Το πρώτο κομμάτι που ηχογράφησαν η Μαντόνα με τον Timberlake ήταν το "Devil Wouldn't Recognize You". Ο Timberlake αισθάνθηκε ότι το τραγούδι έμοιαζε με το τραγούδι της Μαντόνα που είχε βγάλει πριν από χρόνια "Frozen" (1998).
Σύνθεση
thumb|upright|Η Μαντόνα ξεκίνησε την Sticky & Sweet Tour με το τραγούδι "Candy Shop", το οποίο είναι και το πρώτο τραγούδι του άλμπουμ.|alt=A blond woman standing on a stage, wearing a black coat over a black leotard and long black boots. She is flanked by two males in formal suits. The men are sitting on one leg and holds out their hats to the woman who sings into a microphone in her left hand. The backdrop displays tiny sparkling red lights. Στο περιοδικό Interview Magazine η Μαντόνα εξήγησε την έμπνευσή της για τα τραγούδια και τη μουσική του Hard Candy. Είπε, «Πιθανόν από πολλές απόψεις, τα περισσότερα τραγούδια να είναι αυτοβιογραφικά. Πραγματικά δεν σκέφτομαι προσωπικές ιστορίες όταν γράφω μουσική. Απλώς μου έρχεται. Το "Candy Shop" είναι το πρώτο τραγούδι του άλμπουμ. Παράγεται απ’ τον Williams, το τραγούδι χρησιμοποιεί τη λέξη καραμέλα (Candy) ως μια μεταφορά για το σεξ. Ο Williams δήλωσε, «Ήμασταν στο στούντιο,[…] και η Μαντόνα είπε 'Look, give me some hot shit'. Τη κοίταζα και είπα 'She's saying hot shit? OK’». Το πρώτο single, "4 Minutes" ήταν αρχικά γνωστό ως "4 Minutes to Save the World". Η ανάπτυξη του τραγουδιού είχε ως κίνητρο το να σώσουμε τον πλανήτη από την καταστροφή, και πως οι άνθρωποι μπορούν να διασκεδάσουν στην διαδικασία. Σύμφωνα με την Μαντόνα, το τραγούδι το εμπνεύστηκαν  από την παραγωγή του ντοκιμαντέρ I Am Because We Are. Στο τραγούδι συμμετέχουν ο Timberlake και Timbaland. Είναι ένα uptempo dance κομμάτι με ένα αστικό, hip-hop στυλ και επίσης περιλαμβάνει έναν bhangra ρυθμό του Timbaland. Τα όργανα που χρησιμοποιούνται στο κομμάτι είναι brass, foghorns και cow bells. Οι στίχοι του τραγουδιού μεταφέρουν το μήνυμα της κοινωνικής συνείδησης εμπνευσμένο από την επίσκεψη της Μαντόνα στην Αφρική. Στο "Give It 2 Me", το δεύτερο single συγχωνεύει bounce- παλμούς και  funky bassline. "If it's against the law, arrest me" τραγουδά "If you can handle it, undress me." Το τραγούδι έχει μια σύντομη παρένθεση, όπου η Μαντόνα επαναλαμβάνει συνεχώς την φράση "Get stupid" και ο Williams τραγουδά "To the left, to the right". Το "Give It 2 Me" γράφτηκε από την Μαντόνα, το οποίο, αν και φαίνεται να είναι για τον χορό και το σεξ, είναι μια αναφορά στην καριέρα της Μαντόνα που εκτείνεται σε τρεις δεκαετίες στη μουσική βιομηχανία. Μουσικά είναι ένα αισιόδοξο dance τραγούδι, που χαρακτηρίζει τα όργανα της Δυτικής Αφρικής από κρουστά και cowbells. Στο τέταρτο κομμάτι, "Heartbeat", η Μαντόνα τραγουδάει λαχανιασμένη και επίσης διαθέτει ένα διάλειμμα, όπου αλλάζει η μουσική από το φυσιολογικό ρυθμό της και ακούμε μόνο τον ήχο των τυμπάνων.
Κριτικές
Το Hard Candy έλαβε γενικά ευνοϊκές κριτικές συγκεντρώνοντας βαθμολογία 65/100. Ο Mark Savage από το BBC σχολίασε την σύνθεση των κομματιών λέγοντας ότι "αν μερικά από τα κομμάτια τα είχαν επεξεργαστεί περισσότεροι παραγωγοί, το Hard Candy θα μπορούσε να είναι απ'τά καλύτερα άλμπουμ της Μαντόνα. Ο Stephen Thomas είπε οτι υπάρχει μια αίσθηση αδιαφορίας απ'τήν Μαντόνα στο άλμπουμ, σαν να παρέδωσε τα ηνία στον Pharrell και τον Timbalake. Η Kerri Mason από το Billboard επαίνεσε τον νεό ήχο και την μουσική κατεύθυνση που έλαβε η Μαντόνα, αλλά θεώρησε ότι είχε γίνει μαριονέτα των παραγωγών, οδηγώντας την να σχολιάσει ότι "Madonna makes producers, producers don't make Madonna".
Ο Caryn Ganz από το Rolling Stone εξήγησε ότι η ομάδα σύνθεσης των τραγουδιών βοηθά την Μαντόνα να επανεξετάσει τις ρίζες της ως μία αστική - ντίσκο βασίλισσα.[...]Για το Hard Candy, αφήνει τους παραγωγούς να την κάνουν το παιχνιδάκι τους". Ο Thomas Hausner από το PopMatters είπε ότι ο δίσκος είναι overpopulated με ανακυκλωμένη ποπ που είναι δυσδιάκριτες και ότι κάτι χαλαρωτικά arpeggiating φωνητικά της Μαντόνα δεν μπορούν να μας ανακουφίσουν. Ο Tom Ewing από το Pitchfork Media αναρωτήθηκε μετά την ακρόαση ότι κανείς από τους παραγωγούς του άλμπουμ δεν είναι κοντά στο δημιουργικό αποκορυφωμά του. Ο Sal Cinquemani από το Slant Magazine απογοητεύτηκε με το άλμπουμ και είπε "Η Μαντόνα δεν έχει παραδώσει ποτέ τόσο ανούσια πράγματα σε έναν δίσκο της απ'τό ξεκίνημα της καριέρας της [...] Υπάρχουν λίγες ομολογίες εδώ - τίποτα πολιτικό, τίποτα πνευματικό, δεν μιλάει για την φήμη, τον πόλεμο ή τα μέσα μαζικής ενημέρωσης". Ο Wilfred Young από τα NME θεώρησε ότι ήταν ένα αρκετά στερεό άλμπουμ αλλά πολύ μέτριο για την Μαντόνα.
Παραπομπές
Κατηγορία:Δισκογραφία της Μαντόνα Κατηγορία:Άλμπουμ του 2008 Κατηγορία:Άλμπουμ της Μαντόνα
Διεθνής εναέριος χώρος
Το νομικό καθεστώς του διεθνούς εναέριου χώρου διέπεται από την αρχή της ελεύθερης υπέρπτησης κάθε αεροσκάφους (και παντός άλλου πτητικού μέσου μεταφοράς) με την επιφύλαξη της τήρησης των κανονισμών εναερίου κυκλοφορίας όπως αυτοί θεσπίστηκαν και συνεχίζουν να θεσπίζονται ή ν΄ ανανεώνονται από τον Διεθνή Οργανισμό Πολιτικής Αεροπορίας, κατά τη Σύμβαση του Σικάγου 1944.
Συγκεκριμένα το άρθρο 12 της Σύμβασης του Σικάγου 1944 περί Διεθνούς Πολιτικής Αεροπορίας, με την οποία και ιδρύθηκε ο ΔΟΠΑ, ορίζει ότι υπεράνω της ανοικτής θάλασσας εφαρμόζονται κανονισμοί εναερίου κυκλοφορίας που εκδίδονται από το Συμβούλιο του ΔΟΠΑ, σύμφωνα με τις διαδικασίες που προβλέπει η Σύμβαση. Συνεπώς η σύμβαση του Σικάγου κατοχυρώνει αφενός μεν την ελευθερία υπέρπτησης στο διεθνή εναέριο χώρο, και αφετέρου τους διεθνείς αεροναυτικούς κανονισμούς, στους οποίους αναφέρεται (άρθρο 12) και που περιλαμβάνονται στα Παραρτήματα (Annexes) 2 και 11 της Σύμβασης περί "Κανόνων Αέρος" (Rules of Air), καθώς επίσης και τις "Υπηρεσίες Εναερίου Κυκλοφορίας" (Air Traffic Services - ATS) αντίστοιχα.
Ειδικότερα το Παράρτημα 2 περιλαμβάνει τους κανονισμούς εναερίου κυκλοφορίας για την πτήση των αεροσκαφών υπεράνω της ανοικτής θαλάσσης και επιβάλλει την αυστηρή τήρηση των οδηγιών των Κέντρων Εναερίου Κυκλοφορίας κάθε Περιοχής Πληροφόρησης Πτήσεων (Flight Information Region - FIR), όταν αυτή επεκτείνεται σε ανοικτή θάλασσα.
Οι δε Περιοχές Πληροφόρησης Πτήσεων κατατέμνονται και αυτές σε επιμέρους τμήματα του εθνικού εναέριου χώρου, ή αν πρόκειται για παράλιο ή νησιωτικό ή αρχιπελαγικό κράτος, από τμήματα εθνικού και διεθνή εναέριου χώρου (σύμφωνα με Annex 11, 2.1.3), όπως συμβαίνει π.χ. στο FIR Αθηνών.
Τα επιμέρους τμήματα του κάθε εθνικού εναέριου χώρου προσδιορίζονται από τον αριθμό και την έκταση των υφισταμένων αεροδρομίων.
Πηγές
Κατηγορία:Διεθνές Δίκαιο Κατηγορία:Αεροπορικό Δίκαιο Κατηγορία:Πολιτική αεροπορία Κατηγορία:Αεροπορική ορολογία
21 Σεπτεμβρίου
20 Σεπτεμβρίου | 21 Σεπτεμβρίου | 22 Σεπτεμβρίου
Η 21η Σεπτεμβρίου είναι η 264η ημέρα του έτους κατά το Γρηγοριανό ημερολόγιο (265η σε δίσεκτα έτη). Υπολείπονται 101 ημέρες.
Ορθόδοξη Εκκλησία
Κατηγορία:Ημέρες του έτους
Ιωάννης Δουρέντης
Ο Ιωάννης Δουρέντης (1888 - 30 Νοεμβρίου 1964), του Αντωνίου, ήταν Έλληνας στρατιωτικός (έφτασε στον βαθμό του Υποστρατήγου) και πολιτικός.
Βιογραφία
Γεννήθηκε στη Λάρισα και φοίτησε στη Στρατιωτική Σχολή Ευελπίδων. Στη διάρκεια των Βαλκανικών Πολέμων τραυματίστηκε 2 φορές. Αποτάχθηκε δύο φορές από τον στρατό, την δεύτερη το 1923, εξαιτίας της συμμετοχής του στο κίνημα των Λεοναρδόπουλου και Γαργαλίδη. Αποστρατεύτηκε το 1935. Στην κυβέρνηση Μεταξά διορίστηκε ως υπουργός Εσωτερικών (και από τις 13 Ιουλίου 1939 ως τον Σεπτέμβριο του 1939 υπουργός Κρατικής Υγιεινής και Αντιλήψεως ) ως τις 29 Ιανουαρίου 1941. Παρέμεινε υπουργός Εσωτερικών στην κυβέρνηση Κορυζή, από τον Ιανουάριο ως τον Απρίλιο του 1941.
Πέθανε σε ηλικία 76 ετών στις 30 Νοεμβρίου 1964 και η κηδεία του έγινε την επομένη στο Β΄ Νεκροταφείο Πατησίων.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Έλληνες υπουργοί Εσωτερικών Κατηγορία:Έλληνες υπουργοί Κρατικής Υγιεινής και Αντιλήψεως
Βράχοι Κυκλώπων
Με την ονομασία Βράχοι Κυκλώπων, ή Κυκλώπειοι βράχοι (ιταλ. Scogli dei Ciclopi) φέρονται τέσσερις ηφαιστειογενείς βραχονησίδες κείμενες σε σειρά στο θαλάσσιο χώρο μεταξύ Κατάνης και Ριπόστο, στην ανατολική Σικελία και απέχοντας, η κοντινότερη στην ακτή, 0,3 ναυτικά μίλια.
Οι βραχονησίδες αυτές βρίσκονται σε απόσταση 1 μίλι ΝΔ. του ακρωτηρίου Μολίνι (το Άργεννον Άκρον των αρχαίων Ελλήνων). Η ονομασία τους προέρχεται από τους λατίνους συγγραφείς, οι οποίοι τις αναφέρουν ως Ciclopum Scopuli. Εκείνη η ονομασία είναι απότοκος της ρωμαϊκής μυθολογίας, κατά την οποία οι νησίδες δημιουργήθηκαν κατά τη στιγμή που οι Κύκλωπες, κάτω από την Αίτνα, σφυρηλατούσαν τους κεραυνούς του Δία και τα όπλα των ηρώων.
Οι Βράχοι Κυκλώπων παρουσιάζουν ένα ιδιαίτερο παράδοξο κωνικό σχήμα σταγόνων με ύψη 142, 92, 82 και 66 πόδες υπέρ την επιφάνεια της θάλασσας, προσδίδοντας ιδιαίτερη ομορφιά στην ακτογραμμή της περιοχής. Στους ναυτικούς, οι βράχοι αυτοί φέρουν επίσης την ονομασία Φαραλιόνι (Faraglioni). Σήμερα έχουν ιδιαίτερα αξιοποιηθεί για τουριστικές επισκέψεις, χαρακτηριζόμενοι θαλάσσιο πάρκο.
Πηγές
Κατηγορία:Γεωγραφία της Σικελίας
Αλ Τζιντ
Το Αλ Τζιντ είναι χωριό στην Επαρχία της Μέκκας, στη δυτική Σαουδική Αραβία.
Παραπομπές
Κατηγορία:Οικισμοί στην Επαρχία της Μέκκας
Αζαλάς Νάξου
Ο Αζαλάς (ή επίσημα Αζάλας ) είναι όρμος και παράλιος οικισμός στην ανατολική Νάξο με 29 κατοίκους (απογραφή 2011). Βρίσκεται λίγο βορειότερα της Μουτσούνας. Απέχει περίπου 7 χλμ από την Απείρανθο και 37 χλμ από την Χώρα της Νάξου. Διοικητικά υπάγεται στην Δημοτική Κοινότητα Απεράθου της Δημοτική Ενότητα Δρυμαλίας του Δήμου Νάξου & Μικρών Κυκλάδων.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Απέραθο ( 722 κ.), Κανάκι ( 14 κ.), Κλειδώ ( 24 κ.), Λυγαρίδια ( 23 κ.), Μουτσούνα ( 84 κ.) και Πάνερμο ( 8 κ.) τη δημοτική κοινότητα Απεράθου ( 904 κ.). Η δ.κ. Απεράθου υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Γεωγραφία
Ο όρμος αυτός δημιουργείται από μια βραχώδη ανατολική απόληξη με κατεύθυνση ανατολική-βορειοανατολική που δημιουργεί μια σχετική αγκάλη κοντά στο ακρωτήριο Σταυρός. Ονομασία που δόθηκε λόγω της απόληξης του ακρωτηρίου.
Από τον Αζάλα ο δρόμος τερματίζει κάπου 2 χλμ βορειότερα στο Λογγονάρι (με την μικρή παραλία Πυργαμώνι), αφού περάσει την εποχιακή ρεματιά «Πνίχτη» και την μικρή παραλία «Φηρό Λιμενάρι».
Η παραλία
Η παραλία Αζαλάς είναι βραχώδης εκτός από ένα μικρό τμήμα της με βότσαλα ή κατά καιρούς άμμο.
Καιρικές συνθήκες
Για αλιευτικές δραστηριότητες στη περιοχή αυτή κρίνεται απαραίτητη η συνεχής ενημέρωση μετεωρολογικού δελτίου λόγω των έντονων φαινομένων της κατάστασης θαλάσσης που παρατηρούνται. Βορειοανατολικά και πλησίον του όρμου Αζαλά βρίσκονται οι νησίδες Μάκαρες.
Σημειώσεις
<references group="Σημ" />
Παραπομπές
Κατηγορία:Χωριά της Νάξου
Ελισάβετ του Τουρν και Τάξις (1982)
Η Ελισάβετ του Τουρν και Τάξις (Elisabeth von Thurn und Taxis, 24 Μαρτίου 1982 -) είναι Γερμανίδα δημοσιογράφος, συγγραφέας, socialite, συλλέκτης έργων τέχνης και κόρη του Ιωάννη, 11ου Πρίγκιπα του Τουρν και Τάξις.
Από το 2012 εργάζεται ως style editor στη "Vogue". Έχει γράψει ως αρθρογράφος στο Vatican Magazine και έχει γράψει επίσης ένα βιβλίο για την καθολική πνευματικότητα με την ονομασία The Faith of Children: in Praise of the People's Devotion.
Παραπομπές
Κατηγορία:Γερμανοί ευγενείς Κατηγορία:Πριγκίπισσες της Γερμανίας Κατηγορία:Πριγκίπισσες του Τουρν και Τάξις
Ο γενναίος ραφτάκος
Ο γενναίος ραφτάκος είναι παραμύθι που παρουσιάστηκε στην πρώτη συλλογή παραμυθιών των αδελφών Γκριμ το 1812.
Το παραμύθι
Ήρωας του παραμυθιού είναι ένας φτωχός ράφτης, ο οποίος χρησιμοποιώντας τεχνάσματα καταφέρνει να αντιμετωπίσει μια σειρά από αποστολές που του βάζει ο βασιλιάς. Αρχικά, νικώντας έναν γιγαντά, κερδίζει την εκτίμηση του λαού, έπειτα, νικώντας δύο άλλους γίγαντες, χρήματα, ύστερα, νικώντας έναν μονόκερο, το μισό βασίλειο και τελικά, νικώντας έναν αγριόχοιρο, την ίδια την βασιλοπούλα.
Συνθήκη της Δάρας
Η Συνθήκη της Δάρας, επίσης γνωστή ως Πεντηκονταετής Ειρήνη, ήταν μία συμφωνία ειρήνης, που συνομολογήθηκε μεταξύ της Ρωμαϊκής Αυτοκρατορίας και τους Σασσανίδες της Περσίας στη συνοριακή πόλη του Δάρα Μεσοποταμίας το 562.
Η συμφωνία, που διαπραγματεύθηκαν ο Πέτρος Πατρίκιος για τον Ρωμαίο Αυτοκράτορα Ιουστινιανό Α΄ και ο Ιζαδγουσάσπ για τον Σασσανίδη βασιλιά Χοσρόη Α΄, τελείωσε τον 20ετή πόλεμο για τη Λαζική στον Καύκασο. Οι Σασσανίδες ανέλαβαν να εκκενώσουν τη Λαζική, αλλά η κατάσταση της γειτονικής περιοχής της Σουανίας έμεινε ασαφής, αφήνοντας μία μελλοντική αιτία διαφωνίας. Οι Σασσανίδες επρόκειτο να λαμβάνουν ετησίως μία επιδότηση 30.000 χρυσών νομισμάτων και τα πρώτα 7 έτη αυτά καταβαλλόταν άμεσα. Οι δαπάνες της γραμμής άμυνας στο Καύκασο εναντίον των νομάδων του βορρά, για τους οποίους υπήρχε αμοιβαίο συμφέρον και ήταν ευθύνη των Σασσανιδών, είχαν συμπεριληφθεί στις πληρωμές. Και οι δύο πλευρές συμφώνησαν να μη δημιουργήσουν νέες οχυρώσεις, ούτε να οχυρώσουν τους υπάρχοντες οικισμούς στα σύνορα. Για να αποφευχθεί η κατασκοπεία, το εμπόριο περιορίστηκε στο Καλλίνικον, τη Νίσιβη και το Ντβιν, ενώ έμποροι από άλλα έθνη έπρεπε να περιοριστούν στον Δάρα (που ανήκε στους Ρωμαίους) και τη Νίσιβη (που ανήκε στους Σασσανίδες). Οι πρόσφυγες ήταν ελεύθεροι να επιστρέψουν στα σπίτια τους. Σε ξεχωριστή συμφωνία οι Χριστιανοί στην αυτοκρατορία των Σασσανιδών είχαν την υπόσχεση τη ελευθερίας της θρησκείας τους.
Η συμφωνία ειρήνης επρόκειτο να κρατήσει 50 έτη, αλλά έμεινε σε ισχύ μόνο ως το 572, όταν ο Ιουστίνος Β΄ διέρρηξε τη συμφωνία, έπειτα από έτη αυξημένων εντάσεων σε πολλά μέτωπα, ξεκινώντας τον πόλεμο των ετών 572-591. Μεταξύ των αρχαίων πηγών, ο Μένανδρος προτήκτωρ και ο Θεοφύλακτος ο Σιμοκάτης κατηγορούν τον Ιουστίνο Β΄, ενώ ο Θεοφάνης ο Βυζάντιος διαφωνεί.
Δείτε επίσης
Κατηγορία:Συνθήκες της Βυζαντινής Αυτοκρατορίας
Κύπελλο Ελλάδος ποδοσφαίρου ανδρών 1940-41
Η διοργάνωση του Κυπέλλου Ελλάδας 1940–41 ξεκίνησε στις 20 Οκτωβρίου 1940 αλλά διεκόπη μετά την 1η αγωνιστική λόγω του ελληνοϊταλικού πολέμου που ξέσπασε την 28η Οκτωβρίου 1940, χωρίς φυσικά να ολοκληρωθεί.
Η διοργάνωση
Στη διοργάνωση είχαν δηλώσει συμμετοχή συνολικά 95 σύλλογοι από όλη την Ελλάδα αλλά εγκρίθηκε η συμμετοχή των 79 από έξι ποδοσφαιρικές ενώσεις. Μεταξύ άλλων δεν εγκρίθηκε η συμμετοχή των ομάδων της Ένωσης Ηρακλείου Κρήτης λόγω έλλειψης κατάλληλων γηπέδων. Από τις 79 ομάδες, οι 71 ξεκίνησαν από την προκριματική φάση ανά τοπική ένωση, με προοπτική να καταλήξουν 8 στην φάση των 16. Εκεί θα συναντούσαν τις 8 "ισχυρές" ομάδες των τριών μεγάλων Ενώσεων (Αθήνας, Πειραιά, Θεσσαλονίκης) που είχε οριστεί να προκριθούν ως την φάση αυτή χωρίς αγώνες (ΑΕΚ, Παναθηναϊκός, Απόλλων Αθ., Ολυμπιακός, Εθνικός, ΠΑΟΚ, Άρης και Ηρακλής).
Συμμετοχές ανά Ένωση
Εγκρίθηκε η συμμετοχή 79 ομάδων από έξι ποδοσφαιρικές Ενώσεις, ως εξής:
Οι αγώνες
Οι αγώνες της προκριματικής φάσης ξεκίνησαν την Κυριακή 20 Οκτωβρίου 1940, αλλά δεν πρόλαβε να διεξαχθεί άλλη αγωνιστική, διότι ξέσπασε ο ελληνοϊταλικός πόλεμος και η διοργάνωση διακόπηκε.
Πρώτη φάση
thumb|right|250px|Η αναγγελία έναρξης του Κυπέλλου 1940-41, εφ. "Αθλητισμός" 18/10/1940. Είναι γνωστά τα αποτελέσματα:
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1940-1941
2130 Ευδοκία
Η Ευδοκία (Evdokiya) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και της έδωσε το όνομα της μητέρας της, Ευδοκίας Ε. Στσελόκοβα.
Φυσικά χαρακτηριστικά
Τα φυσικά χαρακτηριστικά της Ευδοκίας είναι άγνωστα.
Εξωτερικοί σύνδεσμοι
Ευδοκια
Κλιματική αλλαγή και γεωργία
μικρογραφία|300x300εσ|Οι παγκόσμιες εκπομπές αερίων του θερμοκηπίου αποδίδονται σε διαφορετικούς οικονομικούς τομείς σύμφωνα με την έκθεση IPCC AR5. Τα 3/4 των εκπομπών παράγονται άμεσα, ενώ το 1/4 παράγονται από την παραγωγή ηλεκτρικής ενέργειας και θερμότητας που υποστηρίζουν τον κλάδο. μικρογραφία|300x300εσ|Αποτύπωση του προβλεπόμενου αντίκτυπου της κλιματικής αλλαγής μέχρι το 2080 στη γεωργική παραγωγικότητα σε όλο τον κόσμο. Οι επιπτώσεις υπολογίζονται ως ποσοστιαία μεταβολή της γεωργικής παραγωγικότητας σε σύγκριση με τα επίπεδα του 2003. Κλιματική αλλαγή και γεωργία είναι δύο αλληλένδετες διαδικασίες, όπου η γεωργία συμβάλλει στην κλιματική αλλαγή αλλά και επηρεάζεται από αυτήν.
Πίμπα της Μερκίας
Ο Πίμπα της Μερκίας (Pybba, 570 - 606/615) δεύτερος βασιλιάς της Μερκίας (593 - 606/615) και μέλος του Οίκου του Ικέλ ήταν γιος του Κρεόντα της Μερκίας, πατέρας του Πέντα της Μερκίας και του Εόβα της Μερκίας. Τα ονόματα του "Πίμπα" και "Πέντα" δείχνουν περισσότερο Κέλτικη Βρετανική καταγωγή παρά Γερμανική. Η ημερομηνία γέννησης του σύμφωνα με τα γενεαλογικά δέντρα των Άγγλων βασιλέων παραπέμπουν στο 570 η αρχή της βασιλείας του το 593 και ο θάνατος του την περίοδο 606 - 615, το Αγγλοσαξωνικό χρονικό τον αναφέρει σαν πατέρα του Πέντα χωρίς να δίνει περισσότερες λεπτομέρειες.
Κλιματική αλλαγή και γεωργία
Από τη δεκαετία του 1960, ο παγκόσμιος πληθυσμός έχει αυξηθεί από τρία δισεκατομμύρια σε σχεδόν οκτώ δισεκατομμύρια, αυξάνοντας τη ζήτηση για τρόφιμα, ζωοτροφές, ξυλεία και άλλους πόρους. Ειδικότερα, η προσφορά κρέατος έχει υπερδιπλασιαστεί και οι θερμίδες που καταναλώνονται ανά άτομο έχουν αυξηθεί από το ένα τρίτο, το οποίο από μόνο του αυξάνει τις εκπομπές αερίων του θερμοκηπίου και βλάπτει τη βιοποικιλότητα.
Πίμπα της Μερκίας
Ο Πίμπα σύμφωνα με την "Βρεττανική Ιστορία" αναφέρεται ότι είχε 12 γιους. Διάδοχος του αναφέρεται σύμφωνα με τον Βέδα ο Κερλ της Μερκίας αλλά δεν υπάρχει καμιά πληροφορία σχετικά με τις σχέσεις του με τον Πίμπα. Το χρονικό αναφέρει ότι ο γιος του Πίμπα ανέβηκε στον θρόνο της Μερκίας το 626 αλλά ο Βέδας αναφέρει ότι δεν έγινε βασιλιάς πριν την μάχη του Χάτφιλντ Τσέιζ (633). Πέρα από τους δυο γιους του Πέντα και Εόβα αναφέρεται ότι ο Πίμπα είχε άλλον έναν γιο με το όνομα Κοένβαλ. Όλοι οι βασιλείς από το Πέμπα μέχρι την εκθρόνιση του Κέολγουλφ Α΄ της Μερκίας (823) αναφέρονται ως απόγονοι του Πίμπα με μοναδική εξαίρεση τον Μπέορνρεντ της Μερκίας ο οποίος βασίλευσε για κάποιο σύντομο χρονικό διάστημα και ήταν άγνωστη η καταγωγή του. Ο Πίμπα αναφέρεται ότι είχε και μια κόρη που δεν είναι γνωστό το όνομα της και ήταν η πρώτη σύζυγος του Κενβάλ του Ουέσσεξ
Εξωτερικοί σύνδεσμοι
Κατηγορία:Βασιλείς της Μερκίας Κατηγορία:Οίκος του Ικέλ
Κλιματική αλλαγή και γεωργία
Η κλιματική αλλαγή επηρεάζει ήδη τη γεωργία, με επιπτώσεις άνισα κατανεμημένες σε ολόκληρο τον κόσμο. Οι μελλοντικές κλιματικές αλλαγές πιθανότατα θα επηρεάσουν αρνητικά την παραγωγή καλλιεργειών σε χώρες χαμηλού γεωγραφικού πλάτους, ενώ οι επιπτώσεις στα βόρεια γεωγραφικά πλάτη μπορεί να είναι θετικές ή αρνητικές.
Στον αντίποδα, η γεωργία συμβάλλει στην κλιματική αλλαγή μέσω των ανθρωπογενών εκπομπών αερίων θερμοκηπίου και με τη μετατροπή μη γεωργικών γαιών, όπως τα δάση σε γεωργικές εκτάσεις. Το 2010, η γεωργία, η δασοκομία και η αλλαγή χρήσης της γης εκτιμήθηκε ότι συμβάλλουν στο 20-25% των παγκόσμιων ετήσιων εκπομπών. Το 2020, ο μηχανισμός επιστημονικών συμβουλών της Ευρωπαϊκής Ένωσης υπολόγισε ότι το σύστημα τροφίμων στο σύνολό του συνέβαλε στο 37% των συνολικών εκπομπών αερίων του θερμοκηπίου και αυτός ο αριθμός αναμένεται να αυξηθεί κατά 30-40% έως το 2050 λόγω της αύξησης του πληθυσμού και των διατροφικών αλλαγών.
Επίδραση της γεωργίας στην κλιματική αλλαγή
Ο γεωργικός τομέας είναι ο τρίτος πιο σημαντικός τομέας στις εκπομπές των αερίων του θερμοκηπίου που προκαλούν την κλιματική αλλαγή. Η γεωργία συμβάλλει άμεσα στις εκπομπές αερίων του θερμοκηπίου μέσω πρακτικών όπως η παραγωγή ρυζιού και η εκτροφή ζώων. Σύμφωνα με τη Διακυβερνητική Επιτροπή για την Κλιματική Αλλαγή, οι τρεις κύριες αιτίες της αύξησης των αερίων του θερμοκηπίου που παρατηρήθηκαν τα τελευταία 250 χρόνια ήταν η καύση των ορυκτών καυσίμων, η χρήση γης και οι γεωργικές δραστηριότητες.
Σύμφωνα με την IPCC, η γεωργία αντιστοιχεί τουλάχιστον στο 10-12% των εκπομπών και όταν υπάρχουν αλλαγές στη γη λόγω των γεωργικών καλλιεργειών, μπορεί να αυξηθεί έως και 17%. Οι εκπομπές οξειδίου του αζώτου, μεθανίου και διοξειδίου του άνθρακα είναι οι βασικοί παράγοντες και απoτελούν το ήμισυ των αερίων του θερμοκηπίου που παράγονται από τη συνολική βιομηχανία τροφίμων ή το 80% των γεωργικών εκπομπών.
Οι τύποι των ζώων εκτροφής μπορούν να χωριστούν σε δύο κατηγορίες: μονογαστρικά και μηρυκαστικά. Συνήθως, το βόειο κρέας και τα γαλακτοκομικά προϊόντα, είναι προϊόντα μηρυκαστικών, κατατάσσονται υψηλά στις εκπομπές αερίων του θερμοκηπίου. Τα προϊόντα που προκύπτουν από τα μονογαστρικά, όπως οι χοίροι και τα πουλερικά, κατατάσσονται χαμηλά. Η κατανάλωση των μονογαστρικών τύπων, επομένως, αποφέρει λιγότερες εκπομπές. Αυτό οφείλεται στο γεγονός ότι αυτοί οι τύποι ζώων έχουν υψηλότερη απόδοση πέψης των ζωοτροφών και επίσης δεν παράγουν μεθάνιο.
Καθώς το βιοτικό επίπεδο των χωρών με χαμηλότερο εισόδημα ανεβαίνει, η ανάγκη για κατανάλωση κρέατος αυξάνεται. Αυτό σημαίνει ότι ο πληθυσμός των βοοειδών θα πρέπει να αυξηθεί προκειμένου να ανταποκριθεί στη ζήτηση, παράγοντας υψηλότερο ποσοστό εκπομπών αερίων του θερμοκηπίου.
Υπάρχουν πολλοι τρόποι για να μειωθεί οι περαιτέρω παραγωγή εκπομπών αερίων του θερμοκηπίου. Αυτό μπορεί να πραγματοποιηθεί μέσω υψηλότερης αποτελεσματικότητας στην κτηνοτροφία, όπως η καλύτερη διαχείριση και οι σύγχρονες τεχνολογικές μέθοδοι, πιο αποτελεσματικής διαδικασίας διαχείρισης της κοπριάς, και μείωσης της κατανάλωσης του κρέατος.
Χρήση γης
μικρογραφία|400x400εσ|Εκπομπές αερίων του θερμοκηπίου από τη γεωργία, ανά περιοχή, 1990-2010. Η γεωργία συμβάλλει στην αύξηση των αερίων του θερμοκηπίου μέσω της χρήσης γης με τέσσερις βασικούς τρόπους:
Αυτές οι γεωργικές διεργασίες περιλαμβάνουν το 54% των εκπομπών μεθανίου, περίπου το 80% των εκπομπών οξειδίου του αζώτου, και σχεδόν όλες τις εκπομπές διοξειδίου του άνθρακα που συνδέονται με τη χρήση γης.
Οι σημαντικές αλλαγές στον πλανήτη από το 1750 έχουν προκύψει από την αποψίλωση των δασών σε εύκρατες περιοχές: όταν τα δάση και οι δασικές εκτάσεις απομακρύνονται για να κάνουν χώρο για χωράφια και βοσκοτόπια, αυξάνεται η λευκαύγεια της πληγείσας περιοχής, η οποία μπορεί να έχει είτε αποτελέσματα θέρμανσης είτε ψύξης, ανάλογα με τις τοπικές συνθήκες. Η αποψίλωση των δασών επηρεάζει επίσης την περιφερειακή απορρόφηση άνθρακα, η οποία μπορεί να οδηγήσει σε αυξημένες συγκεντρώσεις CO2, το κυρίαρχο αέριο του θερμοκηπίου. Οι μέθοδοι εκκαθάρισης του εδάφους, όπως η κοπή και η καύση, απελευθερώνουν άμεσα αέρια του θερμοκηπίου και σωματίδια στον αέρα, όπως η αιθάλη.
Κτηνοτροφία
Η κτηνοτροφία και οι δραστηριότητες που σχετίζονται με αυτήν, όπως η αποψίλωση των δασών και οι πρακτικές καλλιέργειας με έντονη κατανάλωση καυσίμου, ευθύνονται για πάνω από το 18% των ανθρωπογενών εκπομπών αερίων του θερμοκηπίου, όπως:
Άλλες κτηνοτροφικές δραστηριότητες συμβάλλουν επίσης στην αύξηση των αερίων, καθώς οι καλλιέργειες όπως το καλαμπόκι και η μηδική καλλιεργούνται για τη διατροφή των ζώων.
Το 2010, η εντερική ζύμωση αντιπροσώπευε το 43% των συνολικών εκπομπών αερίων του θερμοκηπίου από όλες τις γεωργικές δραστηριότητες στον κόσμο. Το κρέας από τα μηρυκαστικά είχε υψηλότερο ισοδύναμο άνθρακα σε σχέση με τα άλλα κρέατα ή χορτοφαγικές πηγές πρωτεϊνών. Η παραγωγή μεθανίου από ζώα, κυρίως μηρυκαστικά, εκτιμάται σε παγκόσμια παραγωγή μεθανίου 15-20%.
Σε παγκόσμιο επίπεδο, η κτηνοτροφία καταλαμβάνει το 70% του συνόλου της γης που χρησιμοποιείται για τη γεωργία ή το 30% της επιφάνειας της γης.
Παραγωγή λιπασμάτων
Τα αέρια του θερμοκηπίου, όπως το διοξείδιο του άνθρακα, το μεθάνιο και το οξείδιο του αζώτου εκλύονται κατά την παραγωγή λιπασμάτων αζώτου. Το ποσό ποικίλλει ανάλογα με την αποτελεσματικότητα της διαδικασίας. Ο αριθμός για το Ηνωμένο Βασίλειο το 2004 ήταν πάνω από 2 κιλά ισοδυνάμου διοξειδίου του άνθρακα (CO2e) για κάθε κιλό νιτρικού αμμωνίου.
Τα λιπάσματα αζώτου μπορούν να μετατραπούν από βακτήρια του εδάφους σε οξείδιο του αζώτου. Οι εκπομπές οξειδίου του αζώτου από τον άνθρωπο, οι περισσότερες από τις οποίες προέρχονται από τα λιπάσματα, μεταξύ 2007 και 2016 υπολογίστηκαν σε 7 εκατομμύρια τόνους ετησίως.
Διάβρωση του εδάφους
Οι καλλιέργειες μεγάλης κλίμακας μπορούν να προκαλέσουν μεγάλη διάβρωση του εδάφους με το 25% έως 40% του εδάφους να φτάνει σε πηγές νερού, μεταφέροντας φυτοφάρμακα και λιπάσματα που χρησιμοποιούν οι αγρότες, μολύνοντας περισσότερο τους υδάτινους ορίζοντες. Η τάση για συνεχώς μεγαλύτερη εκμετάλλευση γης είναι υψηλότερη στις Ηνωμένες Πολιτείες και στην Ευρώπη, λόγω των ειδικών οικονομικών ρυθμίσεων και συμβολαίων. Οι καλλιέργειες μεγάλης κλίμακας τείνουν να ευνοούν τις μονοκαλλιέργειες, την υπερβολική χρήση των υδάτινων πόρων, την επιτάχυνση της αποψίλωσης των δασών και τη μείωση της ποιότητας του εδάφους. Μια μελέτη του 2020 διαπίστωσε ότι το 1% των ιδιοκτητών γης διαχειρίζεται το 70% των παγκόσμιων γεωργικών εκτάσεων. Η υψηλότερη απόκλιση μπορεί να βρεθεί στη Λατινική Αμερική. Το φτωχότερο 50% κατέχει μόλις το 1% της γης. Οι μικροί γαιοκτήμονες, ως άτομα ή οικογένειες, τείνουν να είναι πιο προσεκτικοί στη χρήση γης. Ωστόσο, το ποσοστό των μικρών γαιοκτημόνων μειώνεται όλο και περισσότερο από τη δεκαετία του 1980. Επί του παρόντος, το μεγαλύτερο μερίδιο των μικρών εκμεταλλεύσεων βρίσκεται στην Ασία και στην Αφρική.
Επίδραση της κλιματικής αλλαγής στη γεωργία
αριστερά|μικρογραφία|300x300εσ|Διάγραμμα καθαρής παραγωγής καλλιεργειών παγκοσμίως και σε επιλεγμένες τροπικές χώρες. Ακατέργαστα δεδομένα από τα Ηνωμένα Έθνη. Παρά τις τεχνολογικές εξελίξεις, όπως βελτιωμένες ποικιλίες, γενετικά τροποποιημένοι οργανισμοί και συστήματα άρδευσης, το κλίμα εξακολουθεί να αποτελεί βασικό παράγοντα για τη γεωργική παραγωγικότητα, καθώς και τις ιδιότητες του εδάφους και τις φυσικές κοινότητες. Η επίδραση του κλίματος στη γεωργία σχετίζεται με μεταβλητές σε τοπικό επίπεδο παρά σε παγκόσμια κλίμακα. Η μέση επιφανειακή θερμοκρασία της Γης αναμένεται να αυξηθεί περίπου κατά 33 °C μεταξύ 2019 και 2090. Κατά συνέπεια, κατά την καλλιέργεια της γης θα πρέπει να ληφθούν υπόψη οι ιδιαιτερότητες κάθε περιοχής.
Από την ίδρυση του Παγκόσμιου Οργανισμού Εμπορίου το 1995, το παγκόσμιο εμπόριο γεωργικών προϊόντων έχει αυξηθεί. "Οι παγκόσμιες γεωργικές εξαγωγές έχουν υπερδιπλασιαστεί σε αξία και υπερδιπλασιάστηκαν σε όγκο από το 1995, υπερβαίνοντας τα 1,8 τρισεκατομμύρια δολάρια το 2018". Το εμπόριο αυτό παρέχει σημαντικές ποσότητες τροφίμων σε χώρες εισαγωγής και αποτελεί πηγή εισοδήματος για τις χώρες εξαγωγής. Η διεθνής πτυχή του εμπορίου και της ασφάλειας όσον αφορά στα τρόφιμα συνεπάγεται στην ανάγκη να ληφθούν υπόψη οι επιπτώσεις της κλιματικής αλλαγής σε παγκόσμια κλίμακα.